**Ministru kabineta noteikumu „Grozījumi Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai”” projekta** **sākotnējās ietekmes novērtējuma ziņojums (anotācija)**

|  |
| --- |
|  I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu „**Grozījumi Ministru kabineta 2009.gada 22.decembra noteikumos Nr.1616 „**Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai”” projekts (turpmāk - noteikumu projekts) izstrādāts, lai nodrošinātu sadarbības memorandā, ko Izglītības un zinātnes ministrija (turpmāk – ministrija) ir ierosinājusi parakstīt Latvijas izglītības un zinātnes darbinieku arodbiedrībai (turpmāk – LIZDA), arodbiedrībai „Latvijas izglītības vadītāju asociācija” (turpmāk – LIVA) un Latvijas Pedagogu domei, iekļautā vienošanās punkta par nepieciešamību izvērtēt optimālāko mērķdotācijas sadalījumu administrācijas un atbalsta personāla darba samaksai izpildi. |
| 2. | Pašreizējā situācija un problēmas | Ministru kabineta 2009.gada 22.decembra noteikumi Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai”” (turpmāk — spēkā esošie noteikumi) nosaka, ka iestādes vadītāja, viņa vietnieku un atbalsta personāla (bibliotekārs, logopēds, psihologs, speciālais pedagogs) darba samaksas finansēšanai pašvaldība izlieto ne vairāk kā 15 procentu no saņemtās mērķdotācijas. Šobrīd ir gadījumi, kad izglītības iestādei ir nepieciešams konkrēts atbalsta personāls, taču ievērojot spēkā esošo noteikumu normu, 15 procentu ierobežojums no saņemtās mērķdotācijas ir pietiekams tikai, lai nosegtu administrācijas izdevumus. Izpētot Valsts izglītības informācijas sistēmā pieejamos datus par tarificēto direktora, viņu vietnieku un atbalsta personāla (bibliotekārs, logopēds, psihologs, speciālais pedagogs) likmēm, tika iegūta informācija par to, ka 15% mērķdotācija administrācijai un atbalsta personāla ietarificēta aptuveni attiecīgi - 12 un 3 procenti. Pamatojoties uz šo iegūto informāciju, noteikumu projektā tiek iekļauts ierobežojums pašvaldībām direktoriem un viņu vietniekiem izlietot ne vairāk kā 12 procentu no saņemtās mērķdotācijas. Ņemot vērā, ka 2011.gada 10.maija noteikumi Nr.354 „Noteikumi par pedagogu profesiju un amatu sarakstu” ir papildināti ar jaunu atbalsta personāla amatu – pedagogs karjeras konsultants, atbilstoši arī noteikumu projektu nepieciešams papildināts ar šo atbalsta personāla amatu.Lai pilnveidotu budžeta izdevumu klasifikāciju atbilstoši ekonomiskajām kategorijām, 2011.gada 11.oktobrī tika veikti grozījumi Ministru kabineta 2005.gada 27.decembra noteikumos Nr.1031 "Noteikumi par budžeta izdevumu klasifikāciju atbilstoši ekonomiskajām kategorijām", kas stājās spēkā ar 2012.gada 1.janvāri. Atbilstoši grozījumiem ir nepieciešams precizēt spēkā esošo noteikumu pielikumu „Pārskats par mērķdotācijas novadu un republikas pilsētu pašvaldībām pedagogu darba samaksai un valsts sociālās apdrošināšanas obligātajām iemaksām izlietojumu 20\_\_\_.gadā (latos)” |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts salīdzinājumā ar spēkā esošajiem noteikumiem paredz izslēgt atbalsta personālu (bibliotekārs, logopēds, psihologs, speciālais pedagogs) no mērķdotācijas sadalījuma, kurš paredz, ka atbalsta personāla un administrācijas darba samaksas finansēšanai pašvaldība var izlietot līdz 15 procentiem no saņemtās mērķdotācijas. Līdz ar to, pašvaldība drīkstēs izglītības iestāžu vadītājiem un viņu vietnieku darba samaksai izmantot 12 procentus no saņemtās mērķdotācijas, savukārt atbalsta personāla darba samaksas finansēšanai nebūs ierobežojuma. Papildus noteikumu projekts tiek papildināts ar atbalsta personāla amatu – pedagogs karjeras konsultants, kā arī tiek precizēts spēkā esošo noteikumu pielikums par pārskata formu atbilstoši pārskatam, kādu pašvaldības ievada Valsts kases informācijas sistēmā "Valsts budžeta un pašvaldību budžeta pārskati". |
| 5. | Projekta izstrādē iesaistītās institūcijas  | Starpinstitūciju darba grupa, kas izveidota, lai izstrādātu pedagogu motivācijas sistēmas projektu, kas iekļautu darba samaksas paaugstināšanas plānu sākot no 2012.gada 1.septembra. Izglītības un zinātnes ministrijas (turpmāk – ministrijas) 2012.gada 23.maija rīkojums Nr.162 „Par darba grupas izveidi”. Darba grupas sastāvā ir pārstāvji no ministrijas, LIZDA, Kultūras ministrijas, LIVA.  |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo noteikumu projekts neierobežo un nesašaurina nevienas personu grupas vai indivīda tiesības, kā arī nenosaka pienākumus sabiedrībai. |
| 7. | Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Noteikumu projekta tiesiskais regulējums attiecas uz 814 vispārizglītojošo dienu skolu 28 036 pedagogiem un 25 vispārizglītojošo vakara (maiņu) skolu 807 pedagogiem.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme  | Finansiālā ietekme ir iekļauta grozījumu Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi” projekta sākotnējās ietekmes novērtējuma ziņojumā. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija. |  Nav. |

Anotācijas III sadaļa – projekts šo jomu neskar.

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Vienlaikus ar noteikumu projektu ir izstrādāti un tiks izskatīti Ministru kabineta sēdē grozījumi Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi” un **2007.gada 2.oktobra noteikumos Nr.655 „**Noteikumi par profesionālās izglītības programmu īstenošanas izmaksu minimumu uz vienu izglītojamo”. |
| 2. | Cita informācija | Noteikumu projekts un šīs anotācijas sadaļas 1.punktā minētie noteikumu projekti paredz, ka tie stāsies spēkā 2012.gada 1.septembrī |

Anotācijas V un VI sadaļa – projekts šīs jomas neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošinās ministrija, pašvaldības un izglītības iestādes. |
| 2. | Projekta izpildes ietekme uz pārvaldes funkcijām  | Projekta izpilde neatstās būtisku ietekmi uz to institūciju, kuras piedalīsies projekta izpildē, funkcijām un uzdevumiem. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Normatīvā akta izpilde tiks nodrošināta esošo institūciju ietvaros. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija. | Projekts šo jomu neskar. |
| 6. | Cita informācija. | Nav. |

Iesniedzējs:Izglītības un zinātnes ministrs R.Ķīlis

Vizē:

Valsts sekretāra vietniece - Struktūrfondu un

starptautisko finanšu instrumentu departamenta direktore,

valsts sekretāra pienākumu izpildītāja L.Sīka

09.08.2012.

954

S.Batare, 67047909

svetlana.batare@izm.gov.lv